open-index/open-wikipedia-markdown huggingface dataset:
Súsošie

[250px|thumb|Súsošie [Svätý Vincent|sv. Vincenta Ferrerského a sv. Prokopa na Karlovom moste v Prahe, Česko]]
**Súsošie** je niekoľko vhodne spojených sôch do jedného výtvarného celku.

Súsošia bývajú veľmi často používané najmä na pomníkoch, kde celkové výtvarné poňatie súsoší vhodne dopĺňa a vylepšuje vzhľad príslušného mestského priestoru. V minulosti sa sochy a súsošia využívali tiež na výzdobu v záhradách a parkoch, budovaných pri panských sídlach. Veľké súsošia bývajú tiež vytvárané ako významný pamätný či pietny umelecký artefakt, napr. veľké súsošie 82 detí umučených vo vyhladzovacom tábore v Chelmno počas druhej svetovej vojny, ktorý stojí v obci Lidice pri Kladne v Česku.

## Pozri aj

* dejiny umenia
* socha
* artefakt

Kategória:Sochárstvo
Kategória:Umenie
Prandtlova trubica

thumb|Prandtlova trubica
**Prandtlova trubica** alebo **Prandtlova sonda** je zariadenie na meranie rýchlosti prúdiacej tekutiny. Principiálne ide o upravenú Pitotovu trubicu.

Prandtlova trubica sa hodí najmä na meranie väčších rýchlostí tekutín. Rýchlosť prúdiacej tekutiny sa merá v mieste ponoru trubice, pričom prúdenie musí byť rovnomerné a laminárne. Trubica je tvorená sondou so zaobleným čelom, v ktorom je vstupný otvor. Tekutina prúdiaca týmto otvorom, je privedená ku diferenčnému (pomerovému) manometru, pomocou ktorého sa meria celkový tlak p tekutiny. Po obvode sondy vo vzdialenosti trojnásobku jej priemeru sa nachádzajú otvory na snímanie statického tlaku. Otvory sa umiestňujú do bodu, kde je hodnota dynamického tlaku nulová.

Rurka cez otvor v zaoblenom čele, na ktorý kinetická energia|kineticky narážajú molekuly tekutiny, meria celkový tlak, ktorý je daný dynamickým tlakom narážajúcej tekutiny a statického tlaku prostredia. p_1 (celkový tlak), cez otvor v boku sondy je meraný statický tlak prostredia p_2.

Pre ideálny plyn platí:
: v = \sqrt{\frac {2(p_1 - p_2)}{\rho}} 

kde: \rho - hustota plynu.

Pre rýchlosť prúdenia plynov a tým aj vzduchu vzduchu platí:
: v = \sqrt{\frac {2k}{(k-1)} .g.R.T.(1 - (\frac {p_2}{p_1})^{\frac {(k-1)}{k}})} 

kde:
* k - adiabatická konštanta (pre vzduch 1.4),
* R - univerzálna plynová konštanta,   
* g - gravitačná konštanta
* T - termodynamická teplota plynu

Tieto rovnice platia len pre podzvukové prúdenia.

Celkový tlak = statický tlak + dynamický tlak.

Kategória:Mechanika tekutín
Kategória:Meracie prístroje
Kategória:Eponymické termíny v technike
Perecká ulica

**Perecká** je ulica v južnej časti mesta Levice, tvoriaca väčšinu sídliska Rybníky III. Je pomenovaná podľa blízko tečúceho potoku s názvom Perec.

Kategória:Ulice v Leviciach
Česko-slovensko-poľský spor o Tešínsko

**Česko-slovensko–poľský spor o Těšínsko** bol spor medzi Česko-Slovenskom a Poľskom, ktorý sa viedol v rokoch 1918 až 1958. Vrcholil v rokoch 1918 až 1920 a v roku 1938. S konečnou platnosťou bol ukončený až česko-slovensko–poľskou zmluvou z roku 1958.

Po zániku Rakúska-Uhorska vznikol medzi novovzniknutým Česko-Slovenskom a Poľskom spor o územie Tešínska. Po krátkom vojenskom stretnutí rozhodla 28. júla 1920 Veľvyslanecká konferencia v Spa o rozdelení sporného územia medzi oba štáty. V roku 1938 Poľsko východnú časť českej časti Tešínska vojensky obsadilo a anektovalo. Po druhej svetovej vojne sa hranice vrátili do stavu pred poľským obsadením. Spor bol ukončený uzatvorením zmluvy o vzájomných hraniciach v roku 1958.

## Pozri aj
* Tešínsko
* Sliezsko

## Iné projekty

Kategória:Dejiny Česko-Slovenska
Kategória:Dejiny Poľska
Kategória:Česko-slovensko-poľské pohraničné spory
Federico Barocci

**Federico Barocci**, vlastným menom *Federico Fiori*, známy aj ako *Baroccio, Barozzi, Fiori da Urbino* (* asi 1528, Urbino, Urbinské vojvodstvo – † 30. september 1612, tamtiež) bol taliansky maliar a rytec.

## Životopis
Narodil sa v rodine sochára Ambrogia Barocciho, od ktorého dostal aj prvé maliarske vzdelanie. Neskôr študoval u francúzskeho maliara Melozzia da Forlì a neskôr u Battistu Franca. V roku 1548 sa presťahoval do Ríma v Taliansku, kde sa venoval najmä kopírovaniu Raffaelových diel. Slávu si však získal až po návrate do rodného Urbina, kde ho očarili diela Antonia da Correggia, vďaka čomu sa stal jeho vynikajúcim následníkom. V roku 1560 sa znovu vybral do Ríma, tentoraz už ako pomerne známy maliar, a tam dostal spolu s Federicom Zuccarim ponuku vyzdobiť maľbami niektoré miestnosti vatikánskeho Belvedera, no pre náhle ochorenie túto prácu nedokončil.

Po uzdravení pracoval na výzdobe dómu v Perugii a kostola v Urbine (na obraze *Il Perdono di s. Francesco d' Assisi* pracoval 7 rokov). Dostal pozvanie na kráľovský dvor od florentského veľkovojvodu, cisára Rudolfa II. a kráľa Filipa II., no ani jedno z nich neprijal, ale miesto toho ostal už až do smrti vo svojom rodisku, kde nemal núdzu o zákazky. Jeho diela sa doteraz nachádzajú v rôznych talianskych kostoloch, ale taktiež v múzeách v Bruseli, Madride, Drážďanoch, Mníchove, Petrohrade, Turíne a mnohých ďalších.

## Iné projekty

Kategória:Narodenia v 1528
Kategória:Úmrtia v 1612
Kategória:Talianski maliari
Kategória:Barokoví maliari
Kategória:Talianski rytci
Elektrochemické obrábanie

**Elektrochemické obrábanie** je obrábanie elektricky vodivých a zároveň elektrochemicky rozpustných  materiálov, pri ktorom dochádza súčasným pôsobením elektrického prúdu a elektrolytu k zmena vlastností obrábaného povrchu a úberu materiálu. Princípom elektrochemického obrábania je lokálne rozpúšťanie materiálu obrobku v elektrolyte. 

Na rozdiel od anódomechanického obrábania tu nedochádza k tvorbe iskier.

## Delenie
***elektrochemické leštenie** - využíva sa úber čiastočiek materiálu z povrchu obrobku. Používa sa malá hustota prúdu. Využíva sa efekt, že k úberu materiálu dochádza prednostne na vyvýšených miestach - nerovnostiach. Najjednoduchším spôsobom je leštenie povrchu obrobku. Obrobok je pripojený na anódu, katóda je nerozpustná (napr. grafitová). Drobné výstupky na povrchu obrobku na sebe koncentrujú elektrický náboj a preto sa tu materiál rozpúšťa rýchlejšie, ako v priehlbinkách.
***elektrochemické obrábanie** – využíva sa vysoká hustota prúdu a tryskou privádzaný elektrolyt, ktorého pohyb zároveň zabezpečuje odplavovanie uvoľneného kovu. Nástroj (pracovná elektróda) na ktorý je pripojený prúd odoberá materiál z obrobku, pričom vzdialenosť obrobku a nástroja je 0,1 mm. Pri rezaní a brúsení sa ako nástroj používa otáčajúca sa kotúčová katóda. Do miesta jej styku s obrokom je privedený elektrolyt, v ktorom je rozptýlené práškové brúsivo. Nástroj potom stiera elektrochemicky narušenú vrstvu materiálu obrobku. Pri výrobe dutín v obrobku je nástrojom elektróda, ktorej tvar je negatívom žiadaného tvaru dutiny. Nástroj sa priblíži k obrobku, do priestoru medzi nástroj a obrobok sa tryskou privedie prúd elektrolytu, ktorý odplavuje elektrochemicky narušenú vrstvu na obrobku. Úber materiálu závisí od intenzity prúdu a trvania obrábania. Toto sa používa pri obrábaní žiaruvzdorných ocelí, zhotovovaním dutín v zápustkách a rôznych žliabkov.

## Súvisiace články
*Elektroerozívne obrábanie
*Elektroiskrové obrábanie
*Elektrokontaktné obrábanie
*Anódomechanické obrábanie

## Zdroje
*Ing. Jaroslav Řasa, CSc.,Ing. Zuzana Kerečaninová: Nekonvenční metody obrábění*

Kategória:Elektrofyzikálne obrábanie
Ana

**Ana** môže byť:
* programovací jazyk, pozri ana (programovací jazyk)
* hebrejské meno, pozri Ana (meno)
* mesto v Iraku, pozri Ana (Irak)

**ANA** môže byť:
* AB Nyköpings Automobilfabrik
* Administration for Native Americans
* All Nippon Airways
* ANA Holdings
* American Numismatic Association
* American Nurses Association
* ANA Aeroportos de Portugal
* Army and Navy Academy, Carlsbad, Kalifornia
* Association of Nanny Agencies
* Association of National Advertisers
* Associazione Nazionale Alpini (National Alpini Association)
* Athens News Agency
* Australian National Airways
* Australian Natives Association

## Iné projekty
Ultrazvukové obrábanie

**Ultrazvukové obrábanie** je obrábanie, pri ktorom sa jemné ostrohranné brúsivo pohybuje kolmo k povrchu materiálu, čím dochádza k vzájomnému oteru; pohyb zapríčiňuje razidlo, ktoré rozkmitáva ultrazvuková kmitacia tyč. Frekvencia kmitania je 20&nbsp;000 až 30&nbsp;000 Hz. Medzi obrobok a nástroj sa brusivo privádza vo forme suspenzie s olejom alebo vodou. 
K rozrušovaniu povrchu obrobku dochádza tlakom nástroja, mechanickým účinkom dopadajúceho brusiva a vysokotlakovými impulzmi v suspenzii.

Tento spôsob sa používa pre obrábanie tvrdých a nevodivých materiálov, napríklad rezných keramických doštičiek. 

Kategória:Obrábanie
Kategória:Ultrazvuk
Obrábanie laserom

**Obrábanie laserom** alebo **laserové obrábanie** je druh obrábania materiálov, pri ktorom sa na odber materiálu využíva pôsobenie vysoko koncentrovaného zväzku fotónov vyžarovaného z hlavice lasera. 
Je to obrábanie tepelnou energiou – pri laseroch sa vysoko koncentrovaná svetelná energia, sústredená na malú plochu obrobku, mení na tepelnú. 
Najčastejšie sa používa na rezanie a pri zhotovovaní presných otvorov.

## Princíp obrábania

### Zdroj

Zdrojom žiarenia sú generátory svetla (lasery), ktoré využívajú vlastnosti niektorých materiálov zosilňovať a usmerňovať svetlo, ktorým boli ožiarené. Dosahuje sa toho ožiarením vhodného aktívneho prostredia žiarením vybranej vlnovej dĺžky, alebo bombardovaním elektrónmi atď.  Rozoznávajú sa lasery plynové (napr. zmes hélia a neónu), kryštálové (najčastejšie s rubínovým kryštálom) a polovodičové (napr. PN priechod v arzenide galitom). Vyžarovanie lasera prebieha prerušovane v impulzoch; na malé výkony sa už stavajú lasery pracujúce kontinuálne. Najčastejším typom lasera pre obrábanie je laser rubínový. Proces obrábania môže prebiehať na voľnom vzduchu.

### Laserový lúč
Svetelné lúče vyžiarené laserom sa pomocou optickej sústavy sústredia na veľmi malú plochu (niekoľko stotín až tisícin mm 2). Pri dopade tohto žiarenia na nepriehľadný materiál nastáva premena svetelnej energie na energiu tepelnú. Na tejto ploche je teda sústredená veľká energia (výkon až niekoľko megawattov), ktorá vyvinie vysokú miestnu teplotu, až niekoľko desaťtisíc stupňov Celzia. Vysoká teplota spôsobí miestne roztavenie, až vyparenie materiálu. Tak možno na napr. za zlomok sekundy prevŕtať na volfrámovom plechu hrúbky  dieru priemeru niekoľkých mikrometrov.

## Využitie
Obrábanie laserom patrí do oblasti veľmi jemného a veľmi presného obrábania, ako je napr. rytie čiar a kriviek do obťažne spracovateľných materiálov, rezania tenkostenných rúrok, vŕtanie miniatúrnych dier a pod. Moderné stroje pre obrábanie laserom sú vybavené spravidla krížovým stolom pre obrobky a stacionárnym laserovým kanónom. Stroje majú číslicové riadenie pre polohovacie pohyby obrobku.

Kategória:Obrábanie
Kategória:Lasery
Mechanické obrábanie

**Mechanické obrábanie** alebo **obrábanie rezaním** - obrábanie (pracovný proces) pri ktorom sa z polovýrobku získava požadovaný tvar a rozmer súčiastky odoberaním čiastočiek materiálu z povrchovej vrstvy polovýrobku rezaním pomocou klinu rezného nástroja mechanizmom premeny materiálu na triesku. Cieľom obrábania je dať materiálu alebo polovýrobku funkčnú presnosť, charakterizovanú rozmermi a stavom obrobených povrchov.

Technológia obrábania sa realizuje v sústave SPNO stroj – prípravok – nástroj – obrobok. Stroj používaný v tejto sústave sa nazýva obrábací stroj, zariadenie používané na upevnenie a ako pomôcku pri obrábaní nazývame prípravky, používané nástroje nazývame rezné nástroje, objekt technologického spracovania je polotovar, obrobok, výrobok.

Proces rezania sa realizuje v oblasti kontaktu reznej hrany nástroja a obrábaného povrchu. V tejto zóne sa uskutočňuje premena obrobku, zmena jeho tvaru a povrchových vlastností. Obrábaním vzniká obrobená plocha a trieska.

Obrábanie reznými nástrojmi môže byť **ručné**, alebo **strojové**. Strojové obrábanie je výkonnejšie, presnejšie a lacnejšie, niekedy je však nevyhnutné využiť ručné obrábanie. Ide o prípady obrábania pri opravách, montáži, dokončovacích prácach, alebo práci na ťažko prístupných miestach.

## Rozdelenie strojového obrábania
V nasledujúcej tabuľke sú uvedené jednotlivé typy strojového obrábania s vyznačením ich vhodnosti pre vybrané skupiny materiálov.

thumb|250px|Pohyby pri frézovaní, hlavný rotačný pohyb vykonáva nástroj.

### Pohyby pri strojovom obrábaní
Odoberanie triesok z obrobku je možné len prí vzájomnom pohybe materiálu a rezného nástroja. Tento pohyb má 3 základné zložky:
**hlavný pohyb (pohyb do rezu)* – v smere tohto pohybu sa rezná hrana zarezáva do obrobku. Môže byť rotačný, alebo priamočiary vratný a môže ho vykonávať obrobok, alebo nástroj. Veľkosť hlavného pohybu je charakterizovaná reznou rýchlosťou.
**vedľajší pohyb (pohyb do záberu)* – určuje veľkosť a tvar prierezu triesky. Rozdeľuje sa na:
***posuv* – je pohyb obrobku alebo nástroja v kolmom smere k hlavnému pohybu závislý od hlavného pohybu
***prísuv* – je pohyb v kolmom smere na posuv a nezávisí od rezného pohybu.

## Ručné spôsoby obrábania
*rezanie
*pilovanie
*ručné vŕtanie
*ručné brúsenie a leštenie
*ručné rezanie závitov

## Zdroje
* Hluchý M. a kol.: Technológia. Alfa Bratislava, 1977.
Elektroerozívne obrábanie

**Elektroerozívne obrábanie** je spôsob obrábania elektricky vodivých materiálov, pri ktorom dochádza k úbytku materiálu elektrickým výbojom (elektroeróziou) medzi obrábaným materiálom a pracovnou elektródou. Elektrický výboj spôsobí krátkodobé prudké stúpnutie teploty rádovo až na 10000 °C, následkom čoho sa v mieste elektrického výboja vplyvom vysokej koncentrácie energie (~100 W.mm-2) vytvoria kvapky roztaveného kovu a časť z neho sa odparí. Táto metóda sa využíva hlavne pre inak ťažko obrobiteľné kovy, kalené ocele, spekané karbidy a pod.

## Použitie
Tento spôsob možno využiť pri obrábaní vodivých materiálov. Väčšinou prebieha obrábanie v kvapalinovom prostredí (kvôli zabráneniu oxidácie), čo obmedzuje možnosti jeho použitia. Oproti obrábaniu reznými nástrojmi má niekoľko odlišností:
* menovité rozmery obrábaného otvoru a nástroja sa líšia,
* nie je možné dosiahnuť ostré hrany,
* na nástroji aj obrábanej ploche sa vytvára kužeľovitosť,
* pri obrábaní liatiny a ocele sa vytvára spevnená vrstva.

Hlavnou využiteľnosťou tejto technológie je obrábanie problematických tvarov, materiálov, ale tiež veľmi presných a veľmi malých rozmerov. Pre účinnosť elektroerozívneho obrábania je určujíca vlastnosť vodivosť materiálu, teplota tavenia a požadovaná kvalita. Touto metódou je možné dosiahnuť presnosť obrábania rádovo tisíciny milimetra a drsnosti povrchu Ra 0,2, čo znamená, že takouto technológiou je možné nahradiť i brúsenie (tam kde je to inak technologicky nemožné). Samotné obrábanie nie je výrazne energeticky náročné, príkony strojov sú v rozmezí 10 až 15 kW.

## Rozdelenie
# Elektroiskrové obrábanie - medzi dvoma elektródami vzniká iskra, ktorá rozrušuje povrch elektród. Jednou z elektród je nástroj z elektroerozívne odolného materiálu, druhou obrobok. Využíva sa na brúsenie, vŕtanie, hladenie, lapovanie a rezanie.
# Anódomechanické obrábanie (anódovo-mechanické obrábanie) - využíva tepelné a elektromechanické vlastnosti jednosmerného elektrického prúdu. Využíva sa na brúsenie, zaostrovanie, leštenie a rezanie.
# Elektrokontaktné obrábanie - využíva sa pri vyiskrovaní zalomených nástrojov v otvoroch.

## Zdroje
*Ing. Jaroslav Řasa, CSc.,Ing. Zuzana Kerečaninová: Nekonvenční metody obrábění*

Kategória:Elektrofyzikálne obrábanie
Drahomíra zo Stodoranov

thumb|Drahomíra zo Stodoranov
**Drahomíra zo Stodoranov**, tiež Dragomira (* 890, podľa iných zdrojov 877 – † po 934 alebo 936) bola česká kňažná, manželka kniežaťa Vratislava I. 

Pochádzala z kmeňa polabských Slovanov, Stodoranov (alebo Havolanov), jedného z členov kmeňového zväzu Luticov (alebo Veletov), ktorý bol ešte začiatkom 10. storočia pohanský. O roku jej vydaja za knieža Vratislava sa vedú dohady. Podľa historikov to bolo niekedy medzi rokmi 900 - 915. Súčasne nie sú historici ani zajedno, či je Drahomíra matkou oboch Vratislavových synov - Václava a Boleslava. Jednotné názory panujú na fakt, že pri sobáši bola už pravdepodobne pokrstená.

Drahomíra bola prudkej a ctižiadostivej povahy. Po manželovej smrti ťažko niesla, že jej syn Václav, budúce knieža, bol zverený do opatery jej svokry Ludmily. Preto ju dala 15. septembra 921 zavraždiť a okrem svojho syna získala i Ludmilin majetok. Už v nasledujúcom roku dosiahol jej syn Václav plnoletosť a ujal sa vlády.

Na jeho príkaz musela Drahomíra opustiť kniežací dvor. Počas internácie žila na Budči. Po čase jej syn odpustil a dovolil jej vrátiť sa. Usudzuje sa, že na znak toho, že svoj čin oľutovala, nechala na mieste, kde bola Ludmila pochovaná - na Tetíne - postaviť kostol zasvätený sv. Michalovi.

Neskôr žila na dvore mladšieho syna Boleslava v Starej Boleslavi. Tu žila i v čase Václavovej vraždy. V tejto súvislosti i jej samej hrozilo zo strany mocichtivého Boleslava nebezpečenstvo. V obave o svoj život utiekla v roku 935 na bližšie neznáme miesto Charvátsko. Vo vyhnanstve (pravdepodobne na dvore niektorej príbuznej) i zomrela.

## Literatúra
* KAREŠOVÁ, Z.; PRAŽÁK, J. *Královny a kněžny české*. 1. vyd. Praha : X-Egem, 1996.

## Iné projekty

## Externé odkazy
* Busta Drahomíry, matky sv. Václava author: Ivo Durec (foto)
* Článek o Drahomíře a jejích vnučkách, Doubravce a Mladě

Kategória:České kňažné
Kategória:Narodenia v 9. storočí
Kategória:Úmrtia v 10. storočí
Boleslav III.

náhľad|Boleslav III.

**Boleslav III.** zv. Ryšavý (* okolo 965? – † 1037) bol české knieža (od februára 999 do r. 1002 a krátko v r. 1003) z rodu Přemyslovcov, syn kniežaťa Boleslava II. a kňažnej Emmy (* pred 950, † okolo 1005/1006). 
 
Už pred jeho nástupom na kniežací stolec sa rozsiahla ríša, vytvorená jeho starým otcom Boleslavom I., prakticky rozpadla. Českému kniežatstvu zostala najskôr iba Morava. Tieto závažné skutočnosti boli vzápätí nasledované i otrasmi vo vnútri štátu. S obdobím panovania Boleslava III. je spojená prvá vážna kríza českého štátu. Prispelo k nej i spojenectvo rímskeho cisára Otta III. a poľského kráľa Boleslava I. Chrabrého. Problematická situácia nastala po nastúpení kniežaťa na trón. Kniežaťom sa stal v zrelom veku, ale bez mužského potomka. Jeho dcéra bola vydatá za príslušníka vládychtivého rodu Vršovcov, ktorí tak mali na dosah kniežací stolec. 

Vážnymi konkurentmi na trón boli i Boleslavovi mladší bratia, Jaromír a Oldřich. Obaja, tušiaci nebezpečenstvo, utiekli z krajiny. Po náhlej smrti cisára Otta III. v r. 1002 využil Boleslav Chrabrý rozvrat, ktorý spôsobila bezohľadná politika Boleslava III., a obsadil Čechy. Na trón bol povolaný knieža Vladivoj, vzdialený príbuzný Přemyslovcov. Vladivoj bol vladárom absolútne neschopným. Zomrel v nasledujúcom roku.

Boleslav III. utiekol do východofranskej ríše k markgrófovi Henrichovi Schweinfurtskému, ktorý ho však dal uväzniť. Neskôr sa dostal na dvor Boleslava Chrabrého. Ten využil novovzniknutú situáciu a opätovne dosadil vo februári 1003 Boleslava III. na kniežací stolec. Už 9. februára 1003 vydal Boleslav pokyn na vyvraždenie Vršovcov. Po dvoch mesiacoch ho musel Boleslav Chrabrý zosadiť z trónu, dal ho oslepiť, čím ho navždy odstránil ako možného vládcu a sám sa až do r. 1004 ujal vlády. Nasledovalo Boleslavovo uväznenie, z ktorého ho po viac než tridsiatich rokoch vyslobodila smrť. 

Meno jeho manželky nie je známe, rovnako ako meno jeho dcéry, vydatej údajne za neznámeho príslušníka rodu Vršovcov.

## Genealógia

## Iné projekty

Kategória:Úmrtia v 1037
Kategória:Přemyslovci
Kategória:Vládcovia Česka
Polikarpov I-15

**Polikarpov I-15** bolo stíhacie lietadlo, ktoré vzniklo v konštrukčnej kancelárii Nikolaja Nikolajeviča Polikarpova ako následník vývojového radu po I-5. 

## Vznik a vývoj
Stroj I-15 prvýkrát vzlietol roku 1933. 21. novembra 1935 vytvoril testovací pilot V. K. Kokkinaki s týmto lietadlom výškový rekord 14 575 metrov. V španielskej občianskej vojne, kde si tieto stroje viedli pomerne úspešne, dostali I-15 prezývku *Chato*. V priebehu sériovej výroby sa začali používať výkonnejšie motory M-25V z výkonom 570 kW (775 k) a dokonalejšie kovové vrtule. Motor bol lepšie kapotovaný a mal 4 vstupné otvory opatrené vejárovými uzávermi pre reguláciu chladenia. Výzbroj sa zdvojnásobila na štyri synchronizované guľomety PV-l alebo ŠKAS kalibru  s celkovou zásobou 2600 nábojov. Takto sa lietadlo, tvarovo už veľmi blízke jednoplošníkom I-16, označoval ako I-15bis alebo I-152. V roku 1939 boli nasadené v bojoch proti Japonsku, ale tam sa prejavila ich úplná zastaranosť. Po prepadnutí ZSSR nacistickým Nemeckom nemohli I-15 a vylepšené I-152 v žiadnom prípade konkurovať lietadlám Luftwaffe. Celkovo bolo vyrobených 3 313 lietadiel tohto typu.

thumb|right|I-15 s motorom M-22 ktoré bolo používané republikánskym Španielskom

## Technické údaje
(Platí pre typ I-15 z motorom M-22)

* Charakteristika: jednomiestny stíhací dvojplošník
* Rozpätie horného krídla: 
* Rozpätie dolného krídla: 
* Dĺžka: 
* Výška: 
* Nosná plocha: 
* Hmotnosť: 
* Vzletová hmotnosť: 
* Motor: M-22
* Maximálna rýchlosť: /h
* Dolet: 
* Praktický dostup: 
* Výzbroj: 2 guľomety PB-1 kalibru 

## Iné projekty

## Externé odkazy
* Polikarpov I-152TK, I-15 

Kategória:Sovietske stíhacie lietadlá
Kategória:Lietadlá druhej svetovej vojny
Kategória:Polikarpov
Oldřich I.

right|thumb|Knieža Oldřich sa stretáva s pustovníkom Prokopom
**Oldřich I.** (*?, † 9. november 1034) bol české knieža (v r. 10121033 a v r. 1034) z rodu Přemyslovcov, syn kniežaťa Boleslava II. a burgundskej princeznej Emmy (* pred 950, † 1006/1007).
 
Svojmu najmladšiemu synovi určil Boleslav II. údel na Žatecku. Pre úklady svojho staršieho brata Boleslava III., ktorý ho chcel dať zabiť, utiekol spolu s matkou a bratom Jaromírom k bavorskému vojvodovi Henrichovi Bavorskému. Po krátkej vláde kniežaťa Vladivoja boli povolaní do Čiech, Boleslavovým pôsobením však opäť boli vypudení. 

Po zosadení Boleslava z trónu a nástupe brata Jaromíra k moci, vrátil sa na svoj údel. Tu sa zoznámil s prostou sedliačkou Boženou († 1052), a i napriek tomu, že bol ženatý, oženil sa s ňou. Spolu mali syna Břetislava. 

Na jar roku 1012 uskutočnil Oldřich štátny prevrat a zosadil neschopného brata Jaromíra z kniežacieho stolca a sám sa stal kniežaťom. 

Bol energickým až bezohľadným panovníkom. Pre českých predákov bol síce menej manipulovateľným ako jeho brat, ale jedine on im mohol zaručiť trvanie přemyslovského rodu. Preto boli ochotní vyrovnať sa s istými „nezrovnalosťami“ v životopise budúceho kniežaťa, jeho neurodzeného syna Břetislava. Legitimite svojho syna dopomohol sám Oldřich tým, že v roku 1019 dobyl späť Moravu, kde zvrhol poľskú moc, a pripojil ju k českému štátu. Novodobyté územia dal do správy svojho syna a vylepšil tak vyhliadky Břetislava na kniežací stolec.

V zahraničnej politike Oldřich dlho sledoval záujmy ríše. Na začiatku tridsiatych rokov 11. storočia sa pokúsil o samostatnejšiu a výbojnejšiu politiku v Uhorsku. Rímsky cisár Konrád II. sa však nehodlal s daným stavom zmieriť, a keď sa Oldřich na jeho príkaz nedostavil v roku 1032 do Mersenburgu, cisárov syn Henrich zorganizoval proti Čechám úspešné vojenské ťaženie. V roku 1033 na súde vo Vrbne Konrád zbavil Oldřicha vlády a dal ho uväzniť. V nasledujúcom roku ho však prepustil na slobodu a Oldřich sa opäť stal kniežaťom. 

K pozitívnejším stránkam jeho vlády patrí to, že v roku 1032 založil Sázavský kláštor.

Oldřichova vláda býva hodnotená pomerne negatívne. Isté však je, že toto knieža prekonalo krízu českého štátu. Oldřich správne pochopil, že jediným východiskom, ako zabezpečiť v krajine poriadok, je vláda jedného silného panovníka, a preto odstraňoval z cesty všetko, čo mu v nej stálo.

## Genealógia

## Panovnícke pomery

|-

Kategória:Úmrtia v 1034
Kategória:Přemyslovci
Kategória:Vládcovia Česka
Kategória:Pochovaní v Prahe
Národní alternativa

**Národní alternativa** je nacionálne orientované združenie pôsobiace od 11. augusta 2001 v Česku. Organizácia vystupuje proti členstvu v Európskej únii, je pre trest smrti za obzvlášť závažné trestné činy, voči pozitívnej diskriminácie a voči etnickým menšinám. Predsedníctvo organizácia sídlia v Prahe, miestne organizácie sú v ďalších mestách Česka.
Národní alternativa je radikálne pravicová organizácia, ktorá naväzuje na tradíciu českej ultrapravice.

## Referencie


Kategória:Nacionalizmus
Star Wars Episode I: The Phantom Menace (počítačová hra)

**Star Wars Episode I: The Phantom Menace** je akčná počítačová hra v prevedení arkádovej hry vyvinutá firmou Big Ape Productions a vydaná spoločnosťou LucasArts v roku 1999, krátko po uvedení filmu Skrytá Hrozba do kín.

## Referencie

## Externé odkazy
* Oficiálna stránka LucasArts 
* Star Wars Episode I: The Phantom Menace na MobyGames 

Kategória:Hry s námetom Hviezdnych vojen
Kategória:Akčné adventúry
Kategória:Počítačové hry z 1999
Kategória:Počítačové hry
Kategória:Hry pre Windows
UnixWare

**UnixWare** je Unixový operačný systém od firmy UNIVEL, založenej v roku 1992. Tento operačný systém je schopný súčasne využívať vlastnosti dvoch operačných systémov a to  Unix a NetWare.

UnixWare je systém založený na UNIX System V, ktorý bol s obľubou využívaný vládou a v priemysle. Oproti tomu existuje ešte systém odvodený od BSD, ktorý bol zase častejšie využívaný v akademickom svete. Spojením verzií UNIX System V a BSD vznikla pred niekoľkými rokmi verzia s názvom System V verzia 4.

## Typy systému UnixWare
Operačný systém UnixWare možno rozdeliť do dvoch skupín:
*Personal Edition
*Application Server

Kategória:Unix
Star Wars Rogue Squadron II: Rogue Leader

**Star Wars Rogue Squadron II: Rogue Leader** je akčná arkádová videohra vyvinutá firmou Factor 5 a vydaná spoločnosťou LucasArts v roku 2001 pre hernú konzolu GameCube firmy Nintendo.
## Gameplay
Hra sleduje pôsobenie letky *Rogue Squadron* pod vedením dvojice Luke Skywalker a Wedge Antilles. Dej hry je zasadený do obdobia pôvodnej trilógie filmov Star Wars.
Rogue Leader bol vyvíjaný ako voľné pokračovanie nadväzujúce na titul Rogue Squadron vydaný v roku 1998. Hra disponuje značne vylepšením grafickým spracovaním a novou vlastnosťou vo forme taktického menu, ktorá umožnuje hráčovi ešte pred bojom zoskupiť svoju letku a zadať jej náležité cieľe.
### Odomknuteľný obsah
Hra tiež obsahuje niekoľko sprístupniteľných bonusov a odomknuteľných misií. Bonusové misie je možné sprístupniť pomocou bodov pridelených hráčovi podľa zásluh v jednotlivých misiách hlavných kapitol, ktoré sú ohodnotené medailami.
#### Odomknuteľné misie
* Death Star Attack
* Battle of Hoth
* Strike at the Core
#### Odomknuteľné stroje
Bonusové stroje je možné sprístupniť zadaným adekvátneho kódu ešte pred samotním spustením levelu.
* Millennium Falcon
* Tie Fighter
* Tie Advanced
* Naboo Starfighter
* Slave 1
## Prijatie
Titul bol pozitívne hodnotený najmä vďaka svojej vysokej hrateľnosti a kvalitnému grafickému spracovaniu.
### Ocenenia
Rogue Leader vyhral E3 2001 *Game Critics Award* za najlepšiu akčnú hru.
## Pozri aj
* Star Wars: Rogue Squadron
* Star Wars Rogue Squadron III: Rebel Strike
* GameCube
## Referencie

## Externé odkazy
* Oficiálna stránka 
* Rogue Leader na MobyGames 

Kategória:Akčné počítačové hry a videohry
Kategória:Hry s námetom Hviezdnych vojen
Kategória:Počítačové hry
Kategória:Third-person-shooter
Palác Uhorskej kráľovskej komory

**Palác Uhorskej kráľovskej komory** je palác na Michalskej ulici č. 1 v mestskej časti Staré Mesto v Bratislave. Dnes v budove sídli Univerzitná knižnica. Patrí medzi národné kultúrne pamiatky.

Je to dielo architekta G. B. Martinelliho postavené v rokoch 17531756 v štýle klasicizujúceho baroka. Budova bola postavená pre Uhorskú kráľovskú komoru, vtedajšiu najvyššiu finančnú inštitúciu Uhorska, ktorá v rokoch 15311782 sídlila v Bratislave. V rokoch 18021848 v paláci sídlil uhorský snem. Konalo sa tu aj zasadanie, na ktorom boli prijaté marcové zákony. V rokoch 18601867 tu sídlil miestodržiteľský úrad (kráľovské miestodržiteľstvo). Po jeho zrušení bol palác až do polovice 50. rokov 20. storočia sídlom uhorských, neskôr česko-slovenských a slovenských justičných úradov. Pôsobilo tu aj viacero iných inštitúcií, napríklad katastrálny úrad a i. V rokoch 19531955 sa konala rekonštrukcia budovy, podľa plánov Alojza Daříčka st., a v roku 1953 sem bola presťahovaná Univerzitná knižnica.

Na budove sa nachádzajú dve pamätné tabule. Jedna označuje uloženie zbierky islamských rukopisov, ktoré su na zozname Svetového dedičstva UNESCO a druhá je venovaná Ľudovítovi Štúrovi.

[náhľad|center|Tabuľa oznamujúca uloženie pamiatky [Organizácia Spojených národov pre vzdelávanie, vedu a kultúru|UNESCO v knižnici]]

## Referencie

## Iné projekty

Kategória:Paláce v Bratislave
Kategória:Barokové stavby na Slovensku
Kategória:Architektúra z 1756
Kategória:Kultúrne pamiatky v Bratislave
Kategória:Univerzitná knižnica v Bratislave
Miestodržiteľský palác (Bratislava)

**Miestodržiteľský palác** je meštiansky dom v Bratislave na Hlavnom námestí 8 v Starom Meste. Bol postavený v 1. polovici 18. storočia v barokovom štýle. 

Miestodržiteľský pálác v minulosti slúžil ako zariadenie poskytujúce reprezentatívne  služby pre potreby Úradu vlády SR a iné ústredné orgány štátnej správy.

V súčasnosti je sídlom Súdnej rady Slovenskej republiky.

## Referencie

Kategória:Paláce v Bratislave
Kategória:Barokové stavby na Slovensku
Miestodržiteľský palác

**Miestodržiteľský palác** môže byť:
*Miestodržiteľský palác (Bratislava)
*Miestodržiteľský palác (Brno)
*Miestodržiteľský palác (Pag)
*v Rímskej ríši: pretórium
Univerzitná knižnica

**Univerzitná knižnica** môže byť:
*všeobecne:
**vysokoškolská knižnica ako súčasť univerzity (najmä ústredná či základná vysokoškolská knižnica univerzity alebo knižničný systém univerzity), pozri pod akademická knižnica (vysokoškolská knižnica)
**samostatná vedecká knižnica, prístupná širokej verejnosti, ktorá síce slúži učiteľom i študentom univerzity, avšak nie je už jej priamou súčasťou (napr. Univerzitná knižnica v Bratislave od roku 1954)
* špecificky skrátene napr.:
** Univerzitná knižnica v Bratislave
** Univerzitná knižnica Prešovskej univerzity v Prešove
** Univerzitná knižnica Slovenskej technickej univerzity v Bratislave
** Univerzitná knižnica Technickej univerzity v Košiciach
** Univerzitná knižnica Trenčianskej univerzity Alexandra Dubčeka v Trenčíne
** Univerzitná knižnica Trnavskej univerzity v Trnave
** Univerzitná knižnica Univerzity Konštantína Filozofa v Nitre
** Univerzitná knižnica Univerzity Mateja Bela v Banskej Bystrici
** Univerzitná knižnica Univerzity Pavla Jozefa Šafárika v Košiciach
** Univerzitná knižnica Žilinskej univerzity v Žiline
** Univerzitná knižnica Katolíckej univerzity v Ružomberku

## Referencie


## Pozri aj
* vedecká knižnica
Ideálna tekutina

**Ideálna tekutina** je taká tekutina, ktorá je homogénna, nestlačiteľná a nepôsobí v nej vnútorné trenie . Podmienka neprítomnosti vnútorného trenia znamená, že všetky šmykové napätia v tekutine sú nulové, a tenzor napätia sa dá vyjadriť v tvare:
:\sigma_{ij} = -\delta_{ij}p \,,
kde p\ge 0. V každom bode ideálnej tekutiny (teda na všetkých rovinách preložených týmto bodom) je napätie čistým tlakom o veľkosti p. Modul pružnosti v šmyku ideálnej tekutiny je nulový, tzn. G = 0. Neprítomnosť šmykového napätia znamená, že v ideálnej tekutine .

Ideálna tekutina sa nebráni zmene tvaru, tzn. je dokonale tekutá.

Zvláštnym prípadom ideálnej tekutiny je:
* ideálna kvapalina
* ideálny plyn

## Oprávnenosť náhrady reálnej tekutiny ideálnou
Pri technických výpočtoch a skúmaní dejov v odbore mechanika tekutín je pre zjednodušenie niekedy výhodné uvažovať namiesto reálnej tekutiny ideálnu. Táto náhrada sa môže vykonať za nasledovných podmienok :
# podmienka homogénnosti je splnená, ak sa nepracuje s extrémne malými objemami a tlakmi.
# podmienka nestlačiteľnosti sa môže považovať za splnenú pri povolenej chybe výpočtu > 1% aj pre:
#* vodu,
#* vzduch ak jeho vrstva nepresahuje 100 m a rýchlosť prúdenia nepresahuje 50 m.s-1.
# podmienka neexistencie vnútorného trenia - nulovej viskozity 
#* sa môže považovať za splnenú ak je tekutina v pokoji, alebo tekutina prúdi, ale v jednotlivých priečnych rezoch je rýchlosť konštantná,
#* sa môže zanedbať ak má tekutina nízku viskozitu a tekutina sa pohybuje pomaly, alebo v jednotlivých priečnych rezoch sa rýchlosť mení len málo.

## Referencie


Kategória:Mechanika tekutín
Judita zo Schweinfurtu

**Judita (Jitka) zo Schweinfurtu** (* pred 1003 – † 2. august 1058) bola česká kňažná, manželka českého kniežaťa Břetislava I. 
 
Bola dcérou markgrófa bavorskej marky Henricha Babenberského zo Schweinfurtu († 1017) a jeho manželky Gerbery z Grabfeldu. Pochádzala z rodu, ktorý patril medzi najvýznamnejšie v ríši. Jej otec stál verne pri otomanskej dynastii, podporoval cisárov Otta II. a Otta III. 

Je nesporné, že Jitkina urodzenosť, spojená s mnohými vplyvnými príbuznými v ríši, z nej urobila neobyčajne vhodnú kandidátku na českú kňažnú. Břetislav uniesol Jitku z rodového kláštora, kde bola mladá šľachtičná vychovávaná. V roku 1041 využila svoj vplyv pri nemeckom dvore v Břetislavov prospech. 

Zomrela v exile v Uhorsku, kam bola zrejme vyhnaná svojím najstarším synom Spytihněvom po manželovej smrti. Jej telesné ostatky boli prenesené do Svätovítskeho chrámu na Pražskom hrade.

## Rodinné pomery
V manželstve s Břetislavom I. sa jej narodilo päť synov:
* Spytihněv (* 1031 – † 28. január 1061), knieža ∞ Ida Wettinská
* Vratislav (* ? – † 14. január 1092), knieža a prvý český kráľ ∞ 
** 1/ N.N.
** 2/ 1057 Adléta Uhorská
** 3/ 1062 Svatava Poľská
* Konrád (* okolo 1035 – † 6. september 1092), knieža ∞ 1054 Virpirka z Tenglingu
* Jaromír (* po 1035 – † 26. jún 1090), olomoucký biskup
* Oto (* ? – † 9. júl 1087), olomoucké údelné knieža  ∞ Eufémia Uhorská

## Iné projekty

## Externé odkazy
* Božena Křesinova a Jitka Schweinfurtská

Kategória:Narodenia v 11. storočí
Kategória:Úmrtia 2. augusta
Kategória:Úmrtia v 1058
Kategória:České kňažné
Kategória:Babenbergovci
Kategória:Pochovaní v katedrále svätého Víta v Prahe
Rameno

**Rameno** môže byť:
* časť ľudského tela, pozri rameno (anatómia človeka) 
* časť tela niektorých živočíchov, pozri rameno (zviera)
* termín z matematiky, pozri rameno (matematika)
* postranné koryto rieky, pozri riečne rameno
* v astronómii: skrátene špirálové rameno
Apríl 2008

## Úmrtia
* 2. apríl – Michal Mravík, slovenský hokejista (* 1971)
* 2. apríl – Yakup Satar, posledný turecký veterán I. svetovej vojny (* 1898)
* 3. apríl – Hrvoje Ćustić, chorvátsky futbalista (* 1983)
* 5. apríl – Charlton Heston, americký herec (* 1923)
* 5. apríl – Ruth Bergerová-Štrbová, popredná hudobno-televízna dramaturgička (* 1931)
* 6. apríl – Kuruppu Karunaratne, srílanský atlét (* 1960)
* 8. apríl – Stanley Kamel, americký herec (* 1943)
* 10. apríl – Peter Dubovský, slovenský rímskokatolícky biskup (* 1921)
* 12. apríl – Patrick Hillery, bývalý írsky prezident (* 1923)
* 12. apríl – Jozef Konder, slovenský operný spevák (tenor) (* 1926)
* 13. apríl – Ignazio Fabra, taliansky zápasník, reprezentant v grécko-rímskom zápase (* 1930)
* 13. apríl – John Archibald Wheeler, americký teoretický fyzik, zaoberal sa najmä teóriou relativity a relativistickou astrofyzikou (* 1911)
* 14. apríl – Alexander Huba, slovenský entomológ (* 1920)
* 14. apríl – Ollie Johnston, posledný pôvodný animátor Walta Disneyho (* 1912)
* 15. apríl – Benoît Lamy, belgický filmový režisér (* 1945)
* 16. apríl – Edward Lorenz, americký matematik a meteorológ, otec "teórie chaosu" (* 1917)
* 23. apríl – Jean Daniel Cadinot, francúzsky, otvorene homosexuálny filmový režisér a producent pornografických filmov (* 1944)
* 27. apríl – Štefan Babjak, slovenský operný, operetný a muzikálový spevák (* 1931)
* 27. apríl – František Štraus, Literárny vedec a básnik (* 1933)
* 28. apríl – Miloslav Ducháč, český klavirista, skladateľ a aranžér (* 1924)
* 29. apríl – Albert Hofmann, švajčiarsky vedec, objaviteľ LSD (* 1906)
* 30. apríl – Štefan Mišovic, slovenský herec (* 1921)

## Astronómia

## Kozmonautika

## Politika

Kategória:2008
Dekorácia

**Dekorácia** môže byť:
* výzdoba najmä miestnosti, priestoru, budovy alebo výkladu, pozri výzdoba a ornament
* scénická výprava hier v divadle, TV alebo filme (t.j. kulisy a prostriedky na vytvorenie prostredia pre dej), pozri dekorácia (kulisy)
* udelené vyznamenanie alebo rad, prípadne udelenie takejto dekorácie, pozri dekorácia (ocenenie)
Anódomechanické obrábanie

**Anódomechanické obrábanie** alebo **anódovo-mechanické obrábanie** je spôsob elektroerozívneho obrábania elektricky vodivého materiálu, pri ktorom k úberu materiálu dochádza elektroabrazívnym pôsobením elektrickej iskry (pôsobením pulzného elektrického výboja), ako pri elektroiskrovom obrábaní, pričom zároveň prebieha elektrolytické rozpúšťanie povrchu obrábaného materiálu. 

Metóda sa používa hlavne pre delenie (rezanie) veľmi tvrdých vodivých materiálov  a ostrení nástrojov zo spekaných karbidov, pre leštenie a konečnú úpravu povrchu. Dosahovaná drsnosť povrchu je Ra = 2 mm. Materiálom nástroja elktródy je šedá liatina, alebo oceľ. Medzi nástroj a obrobok sa tryskou privádza prúd elektrolytu.

## Pozri aj
*Elektroerozívne obrábanie
*Elektroiskrové obrábanie
*Elektrokontaktné obrábanie
*Elektrochemické obrábanie

## Zdroje
*Ing. Jaroslav Řasa, CSc.,Ing. Zuzana Kerečaninová: Nekonvenční metody obrábění*

Kategória:Elektrofyzikálne obrábanie
Elektrokontaktné obrábanie

**Elektrokontaktné obrábanie** je zvláštnym prípadom elektroerozívneho obrábania. Ku úberu materiálu dochádza pôsobením elektrického oblúka.

## Technológia
Pri tejto technológii dichádza k úberu materiálu elektrickými nestacionárnymi kontaktnymi oblúkovými výbojmi. Doba trvania výboja je cca 0,01 s. Elektródy (pracovný nástroj a obrobok) sú zapojené do obvodu so zdrojom striedavého napätia (transformátor s výkonom 10 – 250 kW, pri frekvencii 50 – 500 Hz). Pracovná elektróda vykonává otáčavý pohyb, čím sa dosiahne mechanické budenie kmitov a zabráni sa zvareniu elektród. Na nástrojovej elektróde sú vytvorené drážky, ktoré zlepšujú vyplachovanie obrábaného miesta. Obrábanie prebieha v ochrannej dielektrickej kvapaline.

Pri elektrokontaktnom obrábaní je výkon obrábania (množstvo odobraného materiálu za čas) radovo až .min−1, dochádza však pri ňom k tepelnému ovplyvneniu obrobeného povrchu do hĺbky 0,2 až . Obrábanie je charakteristické veľkou energetickou náročnosťou – rádovo v kW.h−1.kg−1, vznikom ultrafialového žiarenia a nízkou kvalitou obrobeného povrchu. Elektrokontaktné obrábanie je vhodné pre rezanie náliatkov, vtokov, opracovanie zvarov a pod.

## Pozri aj
*Elektroerozívne obrábanie
*Elektroiskrové obrábanie
*Elektrochemické obrábanie
*Anódomechanické obrábanie

## Zdroje
*Ing. Jaroslav Řasa, CSc.,Ing. Zuzana Kerečaninová: Nekonvenční metody obrábění*

Kategória:Elektrofyzikálne obrábanie
Radnica

[thumb|[Stará radnica (Bratislava)|Stará radnica v Bratislave]]
**Radnica** je verejná budova, väčšinou na námestí v centre mesta, v ktorom sa nachádza sídlo správy obce. 

Radnice vznikali už v staroveku, v Európe nastal ich veľký rozmach po 12. storočí. Spočiatku mali súdnu a obchodnú funkciu (boli tu aj tržnice), neskôr mali stavby predovšetkým reprezentačnú funkciu. Mnohé dôležité vládne stavby a mnoho mestských radníc je známych vďaka ich výraznej architektúre. 

## Pozri aj
* Stará radnica (Bratislava)
* Nová radnica (Bratislava)
* Stará radnica (Košice)
* Viedenská radnica
* Mestská radnica (Ružomberok)
* Tokijská metropolitná radnica
Polikarpov I-153

**Polikarpov I-153 ''Čajka**'' bol posledným stíhacím dvojplošníkom skonštruovaným v Sovietskom zväze. 

## Vývoj
Stroje I-15 boli stiahnuté z produkcie v roku 1935. Avšak v roku 1936 bolo niekoľko I-15s vyslaných na pomoc Republikánom počas španielskej občianskej vojny. Tu si I-15 viedli celkom dobre, sovietske vzdušné sily preto prehodnotili svoje pôvodné zámery postupne vyradiť všetky dvojplošné stíhačky a konštrukčnej kancelárii Polikarpov zadali požiadavku na vývoj nových dvojplošných stíhačiek, ktoré by boli pokročilejšou verziou I-15.

Prototyp I-153 vznikol v roku 1938 a oproti dvojplošníku I-15 znamenal zreteľný kvalitatívny posun. S pôvodným motorom M-25V stroj nedosahoval potrebnú stúpavosť a bol čoskoro nahradený výkonnejším deväťválcovým M-62 a napokon M-63 s výkonom 1100 k (820 kW). Podvozok sa sklápal mechanicky smerom dozadu. I-153 boli vyzbrojené štyrmi synchronizovanými guľometmi ŠKAS 7,62 mm, lietadlá mohli niesť pod krídlami náklad bômb s hmotnosťou až 200 kg, prípadne podvesiť šesť až osem neriadených rakiet typu RS-82. Sériová výroba sa spustila na začiatku roku 1939, od jarných mesiacov boli lietadlá zavádzané do výzbroje Červenej armády. Piloti si I-153 obľúbili a hovorili im „Čajky“ podľa lomeného horného krídla. Posledné verzie z roku 1940 mali označenie I-153BS a I-153P. Prvá z nich bola vyzbrojená dvoma pevnými guľometmi UBS kalibru 12,7 mm, druhá dvoma kanónmi ŠVAK kalibru 20 mm. 

## Bojové použitie
Lietadlá I-153 boli odosielané urýchlene na Ďaleký východ, kde sa odohrávali Japoncami vyprovokované pohraničné incidenty na hranici Mandžuska a Mongolska, ktoré v lete 1939 prerástli do ťažkých bojov (bitka o Chalchin Gol). Pre Japoncov bolo nasadenie týchto lietadiel prekvapením, pretože aj keď boli na prvý pohľad nerozoznateľné od I-15, dosahovali prekvapujúce výkony. I-153 zasiahli do vojny v zime 1939 vo Fínsko-sovietskej vojne. Stroje pomerne úspešne bojovali aj proti Nemcom počas bojov na východnom fronte. Na lietadlá Luftwaffe nestačili rýchlosťou, ale boli dobré v obratnosti, stúpavosti a jednoduchej pilotáži, čo im prinieslo menšie úspechy. I-153 slúžili v sovietskej protivzdušnej obrane až do roku 1944, vo fínskej armáde dokonca až do leta 1945. I-153 bola medzi pilotmi viac cenená ako jednoplošná I-16.

Celkovo bolo vyrobených 3 437 kusov I-153.

## Technické údaje
* Charakteristika: jednomiestne dvojplošné stíhacie a bombardovacie lietadlo.
* Pohonná jednotka: motor M-62 s výkonom 746 kW, neskôr M-63 s výkonom 820 kW.
* Výzbroj: štyri guľomety kalibru 7,62 mm alebo 12,70 mm, dve 100 kg bomby alebo šesť až osem rakiet RS-82 kalibru 82 mm zavesených pod krídlom.
* Rozpätie: 10,00 m
* Dĺžka: 6,2 m
* Nosná plocha: 22,20 m²
* Hmotnosť prázdneho lietadla: 1 437 kg
* Vzletová hmotnosť: 1 860 – 2 010 kg
* Maximálna rýchlosť: 427 km/h
* Dostup: 10 700 m
* Dolet: 480 – 900 km

## Externé odkazy
* http://airwar.valka.cz/sssr/po_153/index.php 

## Literatúra
* Zbyněk Válka, Stíhací letadla 1939–1945
* Miroslav Šnajdr, Operace Barbarossa – letecká válka 22. června 1941

Kategória:Sovietske stíhacie lietadlá
Kategória:Lietadlá druhej svetovej vojny
Kategória:Polikarpov
Marvin Gaye

**Marvin Gaye** (celým menom **Marvin Pentz Gaye**, Jr.) (* 2. apríl 1939, Washington, D.C., USA – † 1. apríl 1984, Los Angeles, Kalifornia) bol americký spevák, hudobný skladateľ, multiinštrumentalista a hudobný producent, dvojnásobný držiteľ ceny Grammy. Do medzinárodného povedomia sa dostal v 60. rokoch.

V roku 1961 začal vo vydavateľstve Motown Records, neskôr sa stal jedným z najznámejších sólových hudobníkov toho času.

Medzi jeho najznámejšie skladby patria „I Heard It Through the Grapevine“, „Ain’t No Mountain High Enough“, „Let’s Get It On“, „Sexual Healing“ a „What’s Going On“.

## Diskografia
* 1961:  Soulful Moods
* 1963:  That Stubborn Kinda Fellow
* 1964:  When I’m Alone I Cry
* 1964:  Together (feat. Mary Wells)
* 1965:  A Tribute to the Great Nat King Cole
* 1965:  Moods Of Marvin Gaye
* 1966:  Take Two
* 1966:  Marvin Gaye & Kim Weston
* 1967:  United
* 1968:  You’re All I Need
* 1968:  In The Groove (I Heard It Through The Grapevine)
* 1969:  MPG
* 1969:  Easy
* 1970:  That’s The Way Love Is
* 1971:  What’s Going On
* 1972:  Trouble Man
* 1973:  Diana and Marvin
* 1973:  Let’s Get It On
* 1976:  Live
* 1976:  I Want You
* 1977:  Live At London Palladium
* 1978:  Here, My Dear
* 1981:  In Our Lifetime
* 1982:  Midnight Love
* 1982:  Sexual Healing
* 1983:  Every Great Motown Hit Of Marvin Gaye
* 1985:  Dream Of A Lifetime
* 1985:  Romantically Yours


Kategória:R&B speváci USA
Kategória:Souloví speváci USA
Kategória:Popoví speváci USA
Kategória:Reggae speváci USA
Kategória:Skladatelia modernej hudby USA
Kategória:Osobnosti z Washingtonu D.C.
Ibuki (1943)

**Ibuki** () bol ťažký krížnik triedy Ibuki japonského námorníctva, neskôr preklasifikovaný na ľahkú lietadlovú loď. Mal mať ešte jednu sesterskú loď, ktorá v súlade s doktrínou Japonska mala len projekčné číslo 301. Jednotka nebola nikdy  dokončená.

V roku 1941 bolo rozhodnuté o stavbe ďalších ťažkých krížnikov vývojovo vychádzajúcich z triedy Tone s ôsmimi 200 mm hlavňami a krátkou leteckou palubou s katapultom pre hydroplány. 

## Stavba
Kýl lode Ibuki bol položený v námornej lodenici v Kure v priebehu roku 1941. Ale už pred spustením bolo v roku 1942 rozhodnuté o zmene pričom sa malo vychádzať z dizajnu triedy Mogami. Spustená na vodu bola 21. mája 1943.

Podobne ako trieda Mogami aj Ibuky mala mať desať 200 mm diel v dvojhlavňových vežiach, tri veže v prednej časti, dve v zadnej. Sekundárnu výzbroj o ôsmich 127mm delách po dvoch hlavniach na jednu vežu. Šestnásť 600 mm torpéd a dvoch katapultov pre lietadlá. Maximálna rýchlosť mala byť 33 uzlov. Výtlak bol 12 200 ton, aby spĺňal podmienky na dobrú stabilitu, pancierovanie, rýchlosť a dosah, čím nespĺňal požiadavky Washingtonskej Námornej Dohody.

Po bitke pri Midway (4. jún - 7. jún 1942), kde cisárske námorníctvo stratilo štyri veľké lietadlové lode Akagi, Kaga, Šókaku, Zuikaku), bolo rozhodnuté o prestavbe na lietadlovú loď.

Ibuki bola spustená v lodeniciach Kure 21. mája 1943. Stavba bola prerušená o mesiac na to, pretože hlavné pancierovanie bolo už nainštalované. A aj keď loď bola skoro kompletná ako ťažký krížnik, začala prestavba na lietadlovú loď. Z toho dôvodu bola presunutá v novembri 1943 do prístavu Sasebo, kde mala byť prestavaná na ľahkú lietadlovú loď.

Jednotka bola stavaná s plnou ľahkou leteckou palubou s malým ostrovom na pravej strane. Mala len ľahké pancierovanie a delostrelectvo pozostávalo z 4 x 76 mm diel a 48 x 25 mm kanónov. Mohla niesť (pri nasadení) 27 lietadiel, najmenej zo všetkých japonských ľahkých lietadlových lodí. Plaviť sa mohla maximálnou rýchlosťou 29 uzlov. Do výzbroje mal i byť zaradené aj 120 mm protiletecké rakety navádzané radarom. Pancierovanie bolo porovnateľné s triedou Mogami.

Keď sa Ibuki vzdala okupačným silám v septembri 1945 bola dohotovená z 80 %. Bola zošrotovaná v Sasebe v roku 1947.

## Zdroj
*

Kategória:Trieda Ibuki
Kategória:Japonské ťažké krížniky
Kategória:Japonské lietadlové lode
Command & Conquer: Renegade

**Command & Conquer: Renegade** je akčná počítačová hra vyvinutá spoločnosťou Westwood Studios a vydaná spoločnosťou EA Games 26. februára 2002. 
## Zbrane
* Pištoľ s tlmičom
* Automatická puška, Rotačný guľomet, Brokovnica
* Odstreľovacia puška, Náporová puška
* Chemický rozprašovač, Plameňomet
* Raketomet
* Granátomet
* Osobné iónové delo, Laserová puška, Urychlovač hmoty, Laserový "guľomet“, Elektrická automatická puška, Opravárenská puška
* Tiberiová automatická puška, Tiberiové Delo
* Diaľkove odpalovaná nálož C4, Distančná nálož C4, Časovaná nálož C4
* Radiomaják pro iónové delo, Radiomaják jadrového útoku

## Vozidlá
* **GDI**
** Vzdušné - Helikoptéra, Orca 
** Pozemné - Harvester, Hum-Vee, Stredný tank, Obrnený transportér, Mobilný odpalovač raketových striel, Mamutí tank, Nákladný automobil
** Vodné - Vznášadlo, Delový čln
* **NOD**
** Vzdušné - Vrtulník Apache, Prepravné lietadlo, Lear Jet
** Pozemné - Harvester, Buggyna, Ľahký tank, Plameňometný tank, Pojazdná artiléria, Neviditeľný tank, Obrnený transportér, Nákladný automobil

## Vylepšenia
* Krabica obväzov (pridá 25 jednotiek zdravia), Balenie obväzov (pridá 50 jednotiek zdravia), Sada prvej pomoci (doplní zdravie na maximum)
* Kevlarová vesta (pridá 25 jednotek brnenia), Hrudný plát(pridá 50 jednotiek brnenia), Celotelové brnenie (doplní stav brnenia na maximum)

## Minimálne systémové požiadavky
* Procesor: 400 MHz 
* RAM: 96 MB
* Volné miesto na pevnom disku: 700 MB
* CD-ROM: 4x
* Grafická karta: 3D grafická karta s 16MB VRAM
* Zvuková karta: kompatibilná s DirectSound
* Operačný systém: Windows 98/2000/Me/XP
* DirectX: 8.0a

## Externé odkazy
* Oficiálne stránky hry 
* COMMAND & CONQUER - Česko-Slovenská Webová Aliancia 

Kategória:Akčné počítačové hry a videohry
Kategória:First-person shooter
Kategória:Počítačové hry z 2002
Kategória:Počítačové hry
Kategória:Hry pre Windows